Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: 
Paragraph Index: 14

3. Ha előre nem látott kiadások merülnek fel, vagy ha a fenti IV. Cikkely 1. pontjában meghatározott éves hozzájárulás nem bizonyul elegendőnek a Projekt költségének fedezésére, akkor az Egyesült Nemzetek Európai Gazdasági Bizottsága pótköltségvetést nyújt be a részt vevő Kormányoknak, a szükségessé vált további finanszírozásról. Ha nem áll rendelkezésre ilyen további finanszírozás, akkor az Egyesült Nemzetek Európai Gazdasági Bizottságának csökkentenie kell, vagy szükség esetén be kell szüntetnie a Projekthez a jelen Megállapodás alapján nyújtott támogatást. Az Egyesült Nemzetek Európai Gazdasági Bizottsága semmilyen esetben sem vállal semmiféle felelősséget az alapítványban meglévő pénzalapon felül. VII. Cikkely Az ezen alapítványból finanszírozott készülékek, szállítások és más tulajdonok tulajdonjoga az Egyesült Nemzetekre száll át. A jelen Megállapodás felbontása vagy lefutása után a tulajdonjog ügye a részt vevő Kormányok és a Végrehajtó Ügynökség közötti tárgyalások tárgyát képezi. VIII. Cikkely Az ezen alapítványból finanszírozott projekttevékenységek kiértékelését az Egyesült Nemzetek Európai Gazdasági Bizottsága és a részt vevő Kormányok közösen látják el megfelelő időszakokban. IX. Cikkely Ez az alapítvány kizárólagosan az Egyesült Nemzetek Pénzügyi Szabályzatai, Szabályai és Irányelveiben lefektetett belső és külső könyvvizsgálói eljárások alá tartozik. X. Cikkely Az Egyesült Nemzetek Európai Gazdasági Bizottsága részt vevő Kormányoknak az Egyesült Nemzetek könyvviteli és jelentési eljárásaival összhangban készített alábbi kimutatásokat és jelentéseket adja át:

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes